
Poezia de anticipație (sau poezia SF) trebuie privită ca 
un fenomen literar firesc şi chiar necesar; prin natura ei 
hibridă, aceasta pare destinată să împlinească atît liricul 
cît şi SF-ul, realizînd totodată conexiunea lor. 

Ce este însă (ori ce ar putea fi) poezia de anticipație? 

Poezia de anticipație constă din unificarea miturilor 
propuse de ficţiunea modernă cu miturile poetice 
tradiţionale - aşadar, o îmbogăţire a fondului liric 
susceptibilă că ar putea declanşa schimbări formale. 

Avîndu-se în vedere analogia cu proza de anticipatie, 
relaţiile de interdeterminare dintre aceasta şi proza 
„clasică”, două sînt funcţiile de bază ale speciei: 

În primul rînd, poezia de anticipație va configura un 
spaţiu ideatic aparte al spiritului uman. Transfigurate în 
imagini decupate din fabulosul probabil, temele majore ale 
poeziei (dragostea, natura, timpul cu valenţele sale...) vor 
face să vibreze inedit sufletul cititorului. Prin urmare, 
poezia SF ar fi un fel deosebit de a simţi şi emoţiona, un 
mod neconvențional de numire a sentimentelor. Un mod şi 
nu o modă! Cei grăbiţi să o considere un compromis vor 
trebui să ţină seama (veleitarii) că ea înseamnă, înainte de 
orice, Poezie şi (răuvăzătorii) că dihotomia este menită să 
folosească liricului şi nu să îl distrugă. 

În al doilea rînd, poezia SF (nu „science fiction”, dar 
„speculative fiction”!) va reprezenta spre deosebire de 
versurile tradiţionale, care conservă şi potenţează valorile 
fundamentale din perspectiva prezentului, o mitologie a 
viitorului, un fel de horoscop al ideilor sensibile, al 
sentimentelor şi emoţiilor existente deocamdată numai în 
embrion. Teama că inteligenţa artificială ar putea scăpa de 
sub controlul celei umane; coşmarul nuclear; dorinţa 
realizării unei contactări extraterestre; credinţa/angoasa 

că, prin intervenţii genetice, vom crea supraomul; 
speranţa că vom deveni stăpîni absoluţi pe destinul nostru, 
controlindu-l cu ajutorul călătoriei în timp, acestea şi încă 
multe altele nu apăruseră în urmă cu cîteva decenii. Cum 
vor evolua şi ce sentimente se mai vestesc din negura 
timpului? Numai poetul (vates) poate să le traducă 
înţelegerii noastre. 


CABAREI 


pentru foştii soldați e gratis totul: 

un ascensor te duce-n subterane, 

îți laşi la garderobă costumul de protecție 
şi amintirile; îmbraci zimbete profane, 

la intrare două androide simpatice 

te iau în primire şi te duc la o masă 

unde, şoptindu-ţi dulce se aşează aşa 

că umbrele grele peste respiraţia ta li se lasă. 
pe o scenă balerine cu picioare lungi 

o să facă striptis, graţioase şi sigure, 

în timp ce în aer vor pluti melodii şi culori 
lăptoase în irişi o să-ţi picure. 

femeile tale îţi vor da şampanie 

sau Whisky să bei de pe sinii lor, blind, 
ameţindu-te cu parfumuri afrodisiace, 
miîngiind sărutindu-te, deodată şi pe rind. 
curînd vei deveni fragil ca un ciob de cristal 
şi toate din jur ţi s-or părea fragile, 

cu degete înstrăinate pipăind 

pleoapele celor două copile, 

care te iau de subsuori atente cu 

rănile noastre nucleare 

şi împreună plutiţi, ele, tu, 

către acele paradisuri barbare... 


TOAMNA 


(poem pe calculator) 


Ploaia păşeşte pe umerii noştri 
Timpul prelins printre crengi pe statui 
Moare semnale interne şi vise 

Gînduri mereu în cristale se sparg: 

ÎNTÎLNIRE DE 
GRADUL TREI 


în atmosfera de kripton brusc 
gîndurile-mi se fac grele sub frunte 
ciocnindu-se fierbinţi 

dilatindu-se inele pînă cînd 

vise-mi țişnesc pe buze 

amare şi tulburi şiroaie 

mă sperii şi încep să alerg, alerg 
frămiîntind noroaie şi risipind o ploaie 
densă 

care se stringe-n urme 

iată 

fertilă fermentind şi astfel iscînd 

o viaţă ciudată: răsar în jurul meu 
năvalnic luxuriante vegetaţii de-oglinzi 
vibrind, muşcind din mine 

alunec stins în hiperspaţii mă pierd 
(un zeu hrănind uitarea) 


lăsînd aici să se trăiască 
viața născută din greşeală 
firea cea nefirească 


MAŞINA TIMPULUI 


Miine voi fi în ieri 

apoi, departe, spre nicicînd, 
Căci nu mai pot nicăieri 

în secundă să m-ascund: 


Întors în prezent am găsit alt eu, 
primindu-mă ca un străin, 

Incit plecasem iar peregrin, 

al nimănui mereu. 


(Niciodată murind, iîimbătrineam din eres; 
Ah, timpule — TIMP —, frate al meu. 
Siamez!...) 


TABLOU CU MUIANII 


ei sînt 

neobişnuit de frumoşi 

limpezi ca ziua după furtună, 

avînd mădulare din raze de lună, 

şi buze muiate în soapte 

şi ochi apoşi; 

de genele lor se prinde roua 

-n Ciorchini 

şi-n vine au lacrimi din cele mai pure, 
cu miresme le-asudă făptura, 
obscure, cîntece mai curînd 

ori, poate, lumini. 

n-au braţe, ci aripi 

străvezii şi lungi; 

perpetuu roind sub cuştile grele, izbesc 
repetat, repetat 

în zăbrele, parcă sorbiţi 

de ceruri adinci. 


(omul în alb 

seara le-aruncă mincare 

şi-n timp ce se bat flămiînzii îngeri, 
străin de chinul lor şi de plingeri, 
notează-n carnete cuvinte bizare...) 


MADONA 


frumoasă mereu 

te-aşteaptă-n fiecare seară: 
zimbindu-ți tăcută şi viu aproape (şi 
zimbetul ei rămîne întreg 
holograma chiar de s-ar sparge!); 


obosit 

o săruţi cu privirea apoi 

în timp ce în căni ceaiul îşi pierde culoarea 

îi vorbeşti despre tine şi amintirile voastre comune despre 
tăcere... 


cuvintele tale explodează în aer 
ca nişte fluturi electrici şi tu 
aştepţi in genunchi 

să cadă ninsoarea să te îngroape... 


atent să nu plingi 

să nu te apropii — 
să n-o pătezi 
cu răsuflarea ta 
fierbinte... 

